पाएं अपने शहर की ताज़ा ख़बरें और फ्री ई-पेपरडाउनलोड करें
जिला पुलिस ने कोरोना को लेकर डीसी की ओर से लागू की पाबंदियों के उल्लंघन में पांच लोगों के खिलाफ मामला दर्ज किया है। पहले मामले में सदर पुलिस ने अड्डा सरना में हलवाई की दुकान में बिना मास्क लगाए और सोशल डिस्टेंसिंग का पालन नहीं करने के आरोप में राजपरूरा निवासी सुनील के खिलाफ आईपीसी की धारा 188, 268 और 51 डिजास्टर मैनेजमेंट एक्ट के तहत केस दर्ज किया है। इसी तरह से तारागढ़ पुलिस ने कर्फ्यू के दौरान करियाना की दुकान खोलकर सामान बेचने के आरोप में गुजरां लाहड़ी निवासी सिंधू महाजन के खिलाफ आईपीसी की धारा 188, 268 और 51 डिजास्टर मैनेजमेंट एक्ट के तहत केस दर्ज किया है।
वहीं, शाहपुरकंडी पुलिस ने गांव जंदराई के नजदीक कर्फ्यू के दौरान स्पेयर पार्ट्स की दुकान खोलकर बैठे गांव डडवां निवासी इंद्रपाल के खिलाफ आईपीसी की धारा 188 के तहत केस दर्ज किया है। नरोट जैमल सिंह पुलिस ने गांव ठुठोवाल खड़कड़ां के नजदीक कर्फ्यू के बीच घूमने पर जम्मू-कश्मीर के कठुआ निवासी रोहित कुमार के खिलाफ आईपीसी की धारा 188, 268 और 51 डिजास्टर मैनेजमेंट एक्ट के तहत केस दर्ज किया है। एएसआई सुरिंद्र कुमार ने माधोपुर नाके के दौरान लखनपुर की तरफ से आई कार को चेक करने पर उसमें 4 सवारियां बैठी थीं, जबकि चारपहिया वाहन में 50 फीसदी सवारियां बैठाने की ही छूट है। इस पर गुरदासपुर के डेरा बाबा नानक के हरचोवाल निवासी रणयोध सिंह के खिलाफ आईपीसी की धारा 188, 269 के तहत केस दर्ज किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn